****

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/17-01/1**

**URBROJ: 2198/31-02-17-2**

**U Gračacu, 9. ožujka 2017. g.**

**Z A P I S N I K**

s 26. sjednice Općinskog vijeća Općine Gračac održane 9. ožujka 2017. godine s početkom u 17,00 sati u vijećnici Općine Gračac u Gračacu, Park sv. Jurja 1.

Sjednicom predsjeda predsjednik Općinskog vijeća Općine Gračac, Tadija Šišić.

Prozivanjem je utvrđeno da su nazočni vijećnici: Tadija Šišić, Viktor Kupčak, Ivica Miletić, Robert Juko, Stjepan Knežević, Milorad Stanisavljević, Katarina Pleša Jakovljević, Tanja Rastović, Tanja Jović, Nebojša Rađenović i Milka Cvjetković.

Nenazočni vijećnici: Ivana Tomić, Tomo Delač, Berislav Crepulja, Đorđe Terzić, Jasna Končarević i Mirko Pezer.

Nazočno je 11 od ukupno 17 vijećnika, stoga postoji kvorum za pravovaljano održavanje sjednice.

Ostali nazočni: Nataša Turbić- općinska načelnica sa zamjenikom Antom Jurićem, pročelnica Jedinstvenog upravnog odjela Općine Gračac Bojana Fumić te službenica Svjetlana Valjin. Sjednici su također nazočni direktori trgovačkih društava čiji osnivač je Općina Gračac, Marina Marković (GRAČAC ČISTOĆA d.o.o.) te Marko Gale (GRAČAC VODOVOD I ODVODNJA d.o.o.).

Predsjednik otvara aktualni sat u 17,10. Za riječ se javlja vijećnica Milka Cvjetković. Pitanja su vezana uz GRAČAC ČISTOĆU: kontejner za otpad na starom dijelu pravoslavnog groblja čeka se već dvije godne, baca se pored. Direktorica Marina Marković- da li je podnesen zahtjev, to se radi u suglasnosti s Općinom Gračac, oni pokrivaju troškove odvoza smeća s groblja, no niti u jednom trenutku to nije pokrenuto, ukoliko se oni obvežu mi ćemo to napraviti, trebamo krenuti od njih. Milka Cvjetković: privatna parcela između stočne pijace i kuće direktorice GRAČAC ČISTOĆE, tamo je stroj Čistoće napravio brdo, vlasnicu nije nitko ništa pitao, čiji je nalog? Marina Marković- slivne vode pune moju garažu, uz cestu je prokopano da se slivne vode ne slijevaju u moje dvorište, da li vlasnik misli da je tu oštećen? Milka Cvjetković- da li će to biti sanirano? Molim da se zatraži očitovanje tko je platio stroj da to uradi? Marina Marković- tri minute je stroj radio da to prokrči. Kako više nije bilo prijava, predsjednik zaključuje aktualni sat u 17, 16.

Predsjednik predlaže dnevni red, kao u pozivu za sjednicu:

1. Prijedlog Zaključka o usvajanju Izvješća o izvršenju Programa održavanja objekata

i uređaja komunalne infrastrukture za 2016. godinu

2. Prijedlog Zaključka o usvajanju Izvješća o izvršenju Programa gradnje objekata i

uređaja komunalne infrastrukture za 2016. godinu

3. Prijedlog Zaključka o usvajanju Izvješća o realizaciji Programa utroška sredstava

od prodaje obiteljske kuće ili stana u državnom vlasništvu za 2016. godinu

4. Prijedlog Zaključka o usvajanju Izvješća o realizaciji Programa korištenja sredstava

od prodaje, zakupa, zakupa za ribnjake, prodaje i davanja na korištenje

poljoprivrednog zemljišta i naknade za promjenu namjene poljoprivrednog

zemljišta u vlasništvu Republike Hrvatske za 2016. godinu

5. Prijedlog Zaključka o usvajanju Izvješća o realizaciji Programa utroška sredstava

šumskog doprinosa za 2016. g.

6. Prijedlog Zaključka o usvajanju Izvješća o realizaciji Programa utroška sredstava

naknade za zadržavanje nezakonito izgrađene zgrade u prostoru za 2016. godinu

7. Prijedlog Zaključka o usvajanju Izvješća o realizaciji Programa gradnje građevina

za gospodarenje komunalnim otpadom u 2016. godini

8. Prijedlog Odluke o usvajanju Procjene ugroženosti od požara i tehnoloških

eksplozija Općine Gračac

9. Prijedlog Odluke o usvajanju Plana zaštite od požara za Općinu Gračac

10.Prijedlog Odluke o dodjeli javnog priznanja „Zahvalnica Općine Gračac“ u 2017. g

11.Prijedlog Odluke o izradi Strategije razvoja turizma Općine Gračac

12.Prijedlog Odluke o dozvoljenom prekoračenju najviše razine buke

Prijedloga za izmjene i dopune predloženog dnevnog reda nema, vijećnici s 11 za- jednoglasno (od ukupno 11 nazočnih vijećnika) usvajaju

DNEVNI RED:

1. Prijedlog Zaključka o usvajanju Izvješća o izvršenju Programa održavanja

objekata i uređaja komunalne infrastrukture za 2016. godinu

2. Prijedlog Zaključka o usvajanju Izvješća o izvršenju Programa gradnje objekata i

uređaja komunalne infrastrukture za 2016. godinu

3. Prijedlog Zaključka o usvajanju Izvješća o realizaciji Programa utroška sredstava

od prodaje obiteljske kuće ili stana u državnom vlasništvu za 2016. godinu

4. Prijedlog Zaključka o usvajanju Izvješća o realizaciji Programa korištenja sredstava

od prodaje, zakupa, zakupa za ribnjake, prodaje i davanja na korištenje

poljoprivrednog zemljišta i naknade za promjenu namjene poljoprivrednog

zemljišta u vlasništvu Republike Hrvatske za 2016. godinu

5. Prijedlog Zaključka o usvajanju Izvješća o realizaciji Programa utroška sredstava

šumskog doprinosa za 2016. g.

6. Prijedlog Zaključka o usvajanju Izvješća o realizaciji Programa utroška sredstava

naknade za zadržavanje nezakonito izgrađene zgrade u prostoru za 2016. godinu

7. Prijedlog Zaključka o usvajanju Izvješća o realizaciji Programa gradnje građevina

za gospodarenje komunalnim otpadom u 2016. godini

8. Prijedlog Odluke o usvajanju Procjene ugroženosti od požara i tehnoloških

eksplozija Općine Gračac

9. Prijedlog Odluke o usvajanju Plana zaštite od požara za Općinu Gračac

10.Prijedlog Odluke o dodjeli javnog priznanja „Zahvalnica Općine Gračac“ u 2017. g

11.Prijedlog Odluke o izradi Strategije razvoja turizma Općine Gračac

12.Prijedlog Odluke o dozvoljenom prekoračenju najviše razine buke

Prije prelaska na 1. točku dnevnog reda, predsjednik poziva vijećnike da iznesu primjedbe na zapisnik s prethodne 25. sjednice. Primjedbi nema, zapisnik se stoga smatra jednoglasno usvojenim.

**Ad/1**

Prijedlog Zaključka o usvajanju Izvješća o izvršenju Programa održavanja objekata i uređaja komunalne infrastrukture za 2016. godinu. U ime općinske načelnice kao predlagatelja, obrazlaže Svjetlana Valjin: najopsežniji program, vidi se da je oko 90% planiranog i izvršeno, sve je rađeno sukladno programu. Prijava za raspravu nema. Vijećnici s 9 ZA, 0 PROTIV, 2 UZDRŽANA- većinom glasova (od ukupno 11 nazočnih vijećnika), donose

**Zaključak o usvajanju**

**Izvješća o izvršenju Programa održavanja objekata i uređaja**

**komunalne infrastrukture za 2016. godinu**

koji se prilaže i sastavni je dio ovog zapisnika.

**Ad/2**

Prijedlog Zaključka o usvajanju Izvješća o izvršenju Programa gradnje objekata iuređaja komunalne infrastrukture za 2016. godinu, izvjestitelj je Svjetlana Valjin- uglavnom je izvršen, osim nule na tri stavke- jedna je groblje, tu je i izgradnja pročistača za Novo naselje. Započeta je nabava, postoje odluke, sklopljeni su ugovori, no sama realizacija ide u ovoj godini. Jedino sanitarni čvor na nogometnom stadionu nije napravljen. Načelnica: sanacija Stražbenice realizirana je jednim dijelom. Svjetlana Valjin- studija utjecaja na okoliš je još u raspravi, zato nije. Prijava za raspravu nema. Vijećnici s 10 ZA, 0 PROTIV, 1 UZDRŽAN- većinom glasova (od ukupno 11 nazočnih vijećnika), donose

**Zaključak o usvajanju**

**Izvješća o izvršenju Programa gradnje objekata i uređaja**

**komunalne infrastrukture za 2016. godinu**

koji se prilaže i sastavni je dio ovog zapisnika.

**Ad/3**

Prijedlog Zaključka o usvajanju Izvješća o realizaciji Programa utroška sredstava od prodaje obiteljske kuće ili stana u državnom vlasništvu za 2016. godinu. Svjetlana Valjin- prodan je samo jedan stan, država nije više prodala, time je isfinanciran dio energetske obnove. Prijava za raspravu nema. Vijećnici s 11 ZA- jednoglasno (od ukupno 11 nazočnih vijećnika), donose

**Zaključak o usvajanju**

**Izvješća o realizaciji Programa utroška sredstava od prodaje obiteljske kuće ili stana u državnom vlasništvu za 2016. godinu**

koji se prilaže i sastavni je dio ovog zapisnika.

**Ad/4**

Prijedlog Zaključka o usvajanju izvješće o izvršenju programa zakupa, zakupa za ribnjake, prodaje i davanja na korištenje poljoprivrednog zemljišta i naknade za promjenu namjene poljoprivrednog zemljišta u vlasništvu Republike Hrvatske za 2016. godinu. Svjetlana Valjin- prema programu, sirana obnova objekta i projektna dokumentacija, sanacija divljih odlagališta otpada, sanacija poljskih puteva. Rasprava: Milorad Stanisavljević- ova stavka sanacija poljskih puteva, imalo se gdje sve utrošiti, ima puno potreba. Načelnica- sam iznos je realiziran tek kad je ispostavljen račun, iznos je na kraju bio manji, mislili smo da će više biti utrošeno. Vijećnici s 10 ZA, 0 PROTIV, 1 UZDRŽAN- većinom glasova (od ukupno 11 nazočnih vijećnika), donose

**Zaključak o usvajanju**

**Izvješća o realizaciji Programa korištenja sredstava od prodaje,**

**zakupa, zakupa za ribnjake, prodaje i davanja na korištenje**

**poljoprivrednog zemljišta i naknade za promjenu namjene**

**poljoprivrednog zemljišta u vlasništvu Republike Hrvatske za 2016. godinu**

koji se prilaže i sastavni je dio ovog zapisnika.

**Ad/5**

Prijedlog Zaključka o usvajanju Izvješća o realizaciji Programa utroška sredstava šumskog doprinosa za 2016. g. Načelnica: nismo trošili, a uprihodovali smo, sva smo sredstva prenijeli u ovu godinu jer su namijenjena isključivo za izgradnju mrtvačnice, nije još geodetski projekt bio gotov pa smo ostavili za to. Prijava za raspravu nema. Vijećnici s 11 ZA- jednoglasno (od ukupno 11 nazočnih vijećnika), donose

**Zaključak o usvajanju**

**Izvješća o realizaciji Programa utroška sredstava šumskog doprinosa**

**za 2016. godinu**

koji se prilaže i sastavni je dio ovog zapisnika.

**Ad/6**

Prijedlog Zaključka o usvajanju Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2016. godinu. Svjetlana Valjin- uprihodovali smo nešto više nego je planirano, financirane su aktivnosti sukladno prvobitnom planu, plan ukunog razvoja, dokumentacija za nerazvrsatne ceste, urbana galanterija, ostatak se prenosi za daljnu nabavu urbane opreme i galanterije. Prijava za raspravu nema. Vijećnici s 10 ZA, 0 PROTIV, 1 UZDRŽAN- većinom glasova (od ukupno 11 nazočnih vijećnika), donose

**Zaključak o usvajanju**

**Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2016. godinu**

koji se prilaže i sastavni je dio ovog zapisnika.

**Ad/7**

Prijedlog Zaključka o usvajanju Izvješća o realizaciji Programa gradnje građevina za gospodarenje komunalnim otpadom u 2016. godini. Svjetlana Valjin- zeleni otoci Gračac i Srb, naše trgovačko društvo, za lokacijsku dozvolu za Stražbenicu plaćeno većim dijelom, elaborat zaštite okoliša; glavni projekt Stražbenica čeka ovu svu dokumentaciju. Prijava za raspravu nema. Vijećnici s 10 ZA, 0 PROTIV, 1 UZDRŽAN- većinom glasova (od ukupno 11 nazočnih vijećnika), donose

**Zaključak o usvajanju**

**Izvješća o realizaciji Programa gradnje građevina za gospodarenje**

**komunalnim otpadom u 2016. godini**

koji se prilaže i sastavni je dio ovog zapisnika.

**Ad/8**

Prijedlog Odluke o usvajanju Procjene ugroženosti od požara i tehnoloških eksplozija Općine Gračac. Objašnjava zamjenik načelnice Anto Jurić, ujedno daje objašnjenje i za procjenu i za plan pod točkom 9. To je zakonska obveza, postupili smo po nalogu inspektora, ovlaštena tvrtka koja je bila najpovoljnija izrađivala je, čekali smo potrebne suglasnosti, sad nam je stiglo usvaja se, prijedlozi su objavljeni na internetskoj stranici Općine Gračac. Prijava za raspravu nema. Vijećnici s 9 ZA, 0 PROTIV, 2 UZDRŽANA- većinom glasova (od ukupno 11 nazočnih vijećnika), donose

**Odluku o usvajanju**

**Procjene ugroženosti od požara i tehnoloških eksplozija Općine Gračac**

koja se prilaže i sastavni je dio ovog zapisnika.

**Ad/9**

Prijedlog Odluke o usvajanju Plana zaštite od požara za Općinu Gračac. Anto Jurić- obrazloženje je već bilo. Prijava za raspravu nema. Vijećnici s 9 ZA, 0 PROTIV, 2 UZDRŽANA- većinom glasova (od ukupno 11 nazočnih vijećnika), donose

**Odluku o usvajanju**

**Plana zaštite od požara za Općinu Gračac**

koja se prilaže i sastavni je dio ovog zapisnika.

**Ad/10**

Prijedlog Odluke o dodjeli javnog priznanja „Zahvalnica Općine Gračac“ u 2017. g. Načelnica- po raspisanom javnom pozivu, Srednja škola Gračac predložila je tvrtku „Velika Popina“ kao donatora koji je donirao udžbenike uz obvezu daljne nadopune, pokušao je time dati doprinos našoj zajednici. Prijava za raspravu nema. Vijećnici s 11 ZA- jednoglasno (od ukupno 11 nazočnih vijećnika), donose

**Odluku o dodjeli javnog priznanja**

**„Zahvalnica Općine Gračac“ u 2017. g.**

koja se prilaže i sastavni je dio ovog zapisnika.

**Ad/11**

Prijedlog Odluke o izradi Strategije razvoja turizma Općine Gračac. Načelnica objašnjava- za 13. 3. je najavljen natječaj, za strategiju mora biti odluka Općinskog vijeća, 60 milijuna kuna je planiran projekt na kojem smo partneri za revitalizaciju Cerovačkih pećina, s prirodnom baštinom sa Zadarskom županijom smo partneri vezano uz turizan. Rasprava: Tanja Rastović- je li natječaj da se jave za izradu? Načenica: to je natječaj da se jedinice jave za financiranje, a kasnije neće biti vijeća zbog izbora pa moramo sada donijeti odluku. Tanja Rastović- može se za općinu prijaviti najviše na 2 projekta. Načelnica- to je kod ruralnog razvoja, ovo se raspisuje svake druge godine. Prijava za raspravu nema. Vijećnici s 11 ZA- jednoglasno (od ukupno 11 nazočnih vijećnika), donose

**Odluku o izradi Strategije razvoja turizma Općine Gračac**

koja se prilaže i sastavni je dio ovog zapisnika.

**Ad/12**

Prijedlog Odluke o dozvoljenom prekoračenju najviše razine buke. Načelnica- svake godine imaju manifestacije, turniri, zabave i sami lokali u nekim trenucima imaju nešto što organiziraju, radi se o pojačanoj buci, gledali smo obuhvatiti ulice gdje ima lokala. Za druge lokacije npr. zmajarenje, posebnom odukom će se odobriti, dajemo određeno prekoračenje da mogu organizirati nastupe i slično. Prijava za raspravu nema. Vijećnici s 11 ZA- jednoglasno (od ukupno 11 nazočnih vijećnika), donose

**Odluku o dozvoljenom prekoračenju najviše razine buke**

koja se prilaže i sastavni je dio ovog zapisnika.

Predsjednik zaključuje sjednicu u 17, 45.

**ZAPISNIČAR: PREDSJEDNIK:**

**Bojana Fumić, mag. iur. Tadija Šišić, dipl. iur.**